
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 623 


23 Ιουλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποδοχών επιτόπιου προσωπικού, που θα 
απασχολείται με σύμβαση εργασίας ορισμένου χρό¬ 
νου (διετούς διάρκειας) στα Γραφεία Συμβούλων ή 
Ακολούθων Τζέντας, Δαμασκού, Βηρυττού, Τέλ 
Αβίβ, Βελιγραδιού, Βαρσοβίας, Σεούλ, Πεκίνου, 
Δουβλίνου, Κουβέιτ, Σόφιας, Ελσίνκι, Στοκχόλμης, 
Κάιρου και Παρισίων. 1 

Τροποποίηση των 2003341/683/0025/17.2.94, 
2059171/11090/ 5.10.94 και 2017780/2819/ 

17.4.95 αποφάσεων του Υπουργού Οικονομικών, 
όπως ισχύουν, με τις οποίες παρασχέθηκε η εγγύηση 
του Δημοσίου για τη ρύθμιση οφειλών των επιχειρή¬ 
σεων Νομών Έβρου, Ροδόπης, Ξάνθης, Φλώρινας και 
Κιλκίς. 2 

Καταγγελία της από 1.8.85 σύμβασης παραχώρησης 
μεταξύ ΕΟΤ και Δήμου Βούλας καθώς και της από 
21.11.94 τροποποιητικής της, που αφορούν στο 
συγκρότημα καταστημάτων Ακτής Β' Αλιπέδου Βού¬ 
λας . 

Παραχώρηση, κατά χρήση, άνευ ανταλλάγματος, τμή¬ 
ματος χώρου του Συγκροτήματος καταστημάτων Β' 
Αλιπέδου Βούλας στο Δήμο Βούλας με αποκλει¬ 
στικό σκοπό τη στέγαση του Δημοτικού Καταστήμα¬ 
τος Βούλας . 

Επιχορήγηση της Αποστολικής Διακονίας της Εκκλη¬ 
σίας της Ελλάδας. 

Διαδικασία χορήγησης αδειών κυκλοφορίας Επιβατη¬ 
γών Δημόσιας Χρήσης αυτοκινήτων για τη μεταφορά 
Ατόμων Με Ειδικές Ανάγκες (ΕΔΧ - ΑΜΕΑ), προδια¬ 
γραφές ειδικού σήματος και άλλες ρυθμίσεις για την 
εφαρμογή των διατάξεων της παραγράφου 12 του 
άρθρου 16 του Ν. 2465/1997 (Α' 28). 6 

Διαβάθμιση θέσεων διοικητικών υπαλλήλων του Γ ρα¬ 
φείου του Γενικού Γραμματέα του Υπουργείου Τύ¬ 
που και Μ.Μ.Ε. και καθορισμός των καθηκόντων 
των υπαλλήλων που υπηρετούν στις θέσεις αυτές. . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 23353 (1) 

Καθορισμός αποδοχών επιτόπιου προσωπικού, που θα 
απασχολείται με σύμβαση εργασίας ορισμένου χρόνου 
(διετούς διάρκειας) στα Γ ραφεία Συμβούλων ή Ακολού¬ 
θων Τζέντας, Δαμασκού, Βηρυττού, Τέλ Αβίβ, Βελι¬ 
γραδιού, Βαρσοβίας, Σεούλ, Πεκίνου, Δουβλίνου, Κου¬ 
βέιτ, Σόφιας, Ελσίνκι, Στοκχόλμης, Καΐρου και Παρι¬ 
σίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 138/93 (ΦΕΚ 55/Α714.4.93) 
«Οργανισμός του Υπουργείου Εθνικής Οικονομίας». 

2. Τις διατάξεις του άρθρου 19 του Ν. 1876/1990 
«Ελεύθερες συλλογικές διαπραγματεύσεις και άλλες δια¬ 
τάξεις» (ΦΕΚ 27/Α78.3.90). 

3. Τις διατάξερις του άρθρου 27 του Ν. 2081/92 (ΦΕΚ 
154/Α71992), με το οποίο προστέθηκε άρθρο 29Α στο Ν. 
1558/85 (ΦΕΚ 137/Α71985) « Ελεγχος των δαπανών 
που προκαλούν οι κανονιστικές διοικητικές πράξεις». 

4. Την αριθ. 104/11.12.96 απόφαση της Επιτροπής του 
άρθρου 2 παρ. 2 της αριθ. 236/1994 ΠΥΣ (άρθρο 1 παρ. 
51 του Ν. 2412/1996). 

5. Την αριθ. 34001/ΔΙΟΕ 1957/9.10.1996 (ΦΕΚ 937/ 
Β714.10.96) απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτή¬ 
των των Υφυπουργών Εθνικής Οικονομίας». 

6. Την αριθ. 1107147/1239/0006Α74.10.96 (ΦΕΚ 
922/τ. Β77.10.1996) απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

Καθορίζουμε τις αποδοχές δεκαέξι (16) ατόμων επιτό¬ 
πιου προσωπικού, που θα απασχολούνται με σύμβαση ερ¬ 
γασίας ορισμένου χρόνου διετούς διάρκειας, σύμφωνα με 
τις διατάξεις της παρ. 3 του άρθρου 5 του Ν. 2297/95, στα 
Γραφεία Συμβούλων και Ακολούθων ΟΕΥ ως εξής: 

1. Στο Γραφείο Ακολούθου Οικονομικών και Εμπορικών 
Υποθέσεων Τζέντας σε 2.000$ Η.Π.Α. το μήνα. 

2. Στο Γραφείο Ακολούθου Οικονομικών και Εμπορικών 
Υποθέσεων Δαμασκού σε 706$ Η.Π.Α. το μήνα. 

3. Στο Γραφείο Ακολούθου Οικονομικών και Εμπορικών 
Υποθέσεων Βηρυττού σε 750$ Η.Π.Α. το μήνα. 

4. Στο Γ ραφείο Ακολούθου Οικονομικών και Εμπορικών 
Υποθέσεων Τέλ Αβίβ σε 1.450$ Η.Π.Α. το μήνα. 

5. Στο Γ ραφείο Συμβούλου Οικονομικών και Εμπορικών 
Υποθέσεων Βελιγραδιού σε 750$ Η.Π.Α. το μήνα. 

6. Στο Γ ραφείο Συμβούλου Οικονομικών και Εμπορικών 
Υποθέσεων Βαρσοβίας σε 850$ Η.Π.Α. το μήνα. 

7. Στο Γ ραφείο Ακολούθου Οικονομικών και Εμπορικών 
Υποθέσεων Σεούλ σε 2.600$ Η.Π.Α. το μήνα. 

8. Στο Γ ραφείο Συμβούλου Οικονομικών και Εμπορικών 
Υποθέσεων Πεκίνου σε 1.000$ Η.Π.Α. το μήνα. 

9. Στο Γ ραφείο Συμβούλου Οικονομικών και Εμπορικών 
Υποθέσεων Δουβλίνου σε 2.500$ Η.Π.Α. το μήνα. 

10. Στο Γ ραφείο Ακολούθου Οικονομικών και Εμπορι¬ 
κών Υποθέσεων Κουβέιτ σε 2.000$ Η.Π.Α. το μήνα. 

11. Στο Γ ραφείο Συμβούλου Οικονομικών και Εμπορι¬ 
κών Υποθέσεων Σόφιας σε 750$ Η.Π.Α. το μήνα. 

12. Στο Γ ραφείο Ακολούθου Οικονομικών και Εμπορι¬ 
κών Υποθέσεων Ελσίνκι σε 2.400$ Η.Π.Α. το μήνα. 

13. Στο Γραφείο Συμβούλου Οικονομικών και Εμπορι¬ 
κών Υποθέσεων Στοκχόλμης σε 2.800$ Η.Π.Α. το μήνα. 

14. Στο Γραφείο Συμβούλου Οικονομικών και Εμπορι¬ 
κών Υποθέσεων Καΐρου, δύο θέσεις, σε 300$ Η.Π.Α. εκά- 
στη το μήνα. 

15. Στο Γραφείο Γενικού Συμβούλου Οικονομικών και 
Εμπορικών Υποθέσεων Παρισίων σε 1.800$ Η.Π.Α. το 
μήνα. 

Από τις διατάξεις αυτής της απόφασης προκαλείται δα¬ 
πάνη που ανέρχεται στο ποσό των πενήντα δύο εκατομμυ¬ 
ρίων πεντακοσίων ενενήντα οκτώ χιλιάδων (52.598.000) 
δρχ. και βαρύνει τον Φορέα 13/130, ΚΑ0311 

43.316.000 και ΚΑ 0351 9.282.000 του προϋπολογισμού 
του Υπουργείου Εθνικής Οικονομίας. 

Η σχετική πίστωση έχει προβλεφθεί στον Κωδικό 5184/ 
13/130 του Γενικού Προϋπολογισμού εξόδων του Οικο¬ 
νομικού Έτους 1997. 

(Αριθ. βεβ. Υ.Ε.Ε. ΥΠΕΘΟ 3724/16.7.97). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΜΠΑΛΤΑΣ Ν. ΧΡΙΤΟΔΟΥΛΑΚΗΣ 

- ♦ - 

Αριθ. 2087184/49/0025 (2) 

Τροποποίηση των 2003341/683/0025/17.2.94, 2059171/ 

11090/ 5.10.94 και 2017780/2819/17.4.95 αποφάσεων 
του Υπουργού Οικονομικών, όπως ισχύουν, με τις οποίες 
παρασχέθηκε η εγγύηση του Δημοσίου για τη ρύθμιση 
οφειλών των επιχειρήσεων Νομών Έβρου, Ροδόπης, Ξάν¬ 
θης, Φλώρινας και Κιλκίς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 (ΦΕΚ 143/Α7 
12.7.95). 

2. Την απόφαση Υπουργών Εθνικής Οικονομίας και Οι¬ 
κονομικών αριθ. 1648/ΓΓ54/Β22/13.1.94, όπως ισχύει, 


με την οποία εγκρίθηκαν η επιδότηση επιτοκίου δανείων 
για κεφάλαιο κίνησης βιοτεχνικών, βιομηχανικών, μεταλ¬ 
λευτικών, κτηνοτροφικών βιομηχανικού τύπου, ξενοδο¬ 
χειακών και ναυτιλιακών επιχειρήσεων της περιφέρειας 
Θράκης και η ρύθμιση των υφισταμένων μέχρι 31.12.93 
οφειλών από παλαιότερα δάνεια των ανωτέρω επιχειρή¬ 
σεων. 

3. Την κοινή απόφαση των Υπουργών Εθνικής Οικονο¬ 
μίας και Οικονομικών αριθ. 66336/Β.1398/14.9.93, 
όπως ισχύει, με την οποία εγκρίθηκε η ρύθμιση των υφι¬ 
στάμενων μέχρι 30.6.93 ληξιπρόθεσμων και μή οφειλών 
από δάνεια για κεφάλαια κίνησης και πάγιες εγκαταστά¬ 
σεις των βιομηχανικών και βιοτεχνικών επιχειρήσεων των 
Ν. Φλώρινας και Κιλκίς. 

4. Τις αποφάσεις μας αριθ. 2003341/683/0025/ 
17.2.94, 2059171/11090/0025/ 5.10.93 και 2017780/ 
2819/0025/ 17.4.95, όπως ισχύουν σήμερα, με τις 
οποίες παρασχέθηκε η εγγύηση του Δημοσίου προς τις 
Τράπεζες και το Ταμείο Παρακαταθηκών και Δανείων για 
τις παραπάνω πιστωτικές διευκολύνσεις. 

5. Την απόφαση του Υπουργού Εθνικής Οικονομίας και 
Οικονομικών αριθ. 44446/Β.1613/14.12.96 με την οποία 
τροποποιούνται οι προηγούμενες αριθ. 1648/ΓΓ54/Β22/ 
13.1.94 και 66336/Β. 1398/14.9.93 όμοιές της. 

6. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθ. 79), με την 
οποία παρασχέθηκε η σύμφωνη γνώμη της στον Υπουργό 
Οικονομικών για την παροχή της εγγύησης του Ελληνικού 
Δημοσίου προς κάλυψη των οφειλών που θα προκύψουν 
από την παραπάνω τροποποίηση. 

7. Το αριθ. 3989/5.2.97 έγγραφο της Αγροτικής Τρά¬ 
πεζας της Ελλάδος με το οποίο ζητείται η παροχή της εγ¬ 
γύησης του Δημοσίου για τα οριζόμενα στην κ.υ.α. αριθ. 
44446/Β. 1613/14.12.96. 

8. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α7 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Τροποποιούμε τις αριθ. 2003341/683/0025/17.2.94, 
2059171/11090/0025/ 5.10.93 και 2017780/2819/ 
0025/ 17.4.95 αποφάσεις, όπως ισχύουν, και ορίζουμε 
ότι η εγγύηση του Δημοσίου που παρασχέθηκε με τις απο¬ 
φάσεις αυτές για τη ρύθμιση οφειλών από παλαιότερα δά¬ 
νεια που είχαν χορηγηθεί σε επιχειρήσεις των Νομών Ξάν¬ 
θης, Ροδόπης, Έβρου, Φλώρινας και Κιλκίς, σύμφωνα με 
τα οριζόμενα στιν κ.υ.α. αριθ. 1648/Γ.Γ.54/Β22/13.1.94 
και 66336/ Β. 1398/14.9.93, όπως ισχύουν, καλύπτει και 
τις οφειλές που θα προκύψουν από την εφαρμογή της 
αριθ. 44446/ Β.1613/14.12.96 απόφασης Υπουργού 
Εθνικής Οικονομίας και Οικονομικών, σύμφωνα με την 
οποία τα νέα δάνεια που προέκυψαν από τη ρύθμιση αυτή 
θα καθίσταται ληξιπρόθεσμα και απαιτητά όταν δεν πλη¬ 
ρωθούν τέσσερις (4) συνεχόμενες δόσεις από τις επιχειρήσεις 
Ν. Ξάνθης, Ροδόπης και Έβρου και τρεις (3) συνεχόμενες δό¬ 
σεις από τις επιχειρήσεις Ν. Φλώρινας και Κιλκίς. 

Οι Τράπεζες και τα λοιπά Πιστωτικά Ιδρύματα εφόσον 
θέλουν να ικανοποιηθούν από τον εγγυητή Ελληνικό Δη¬ 
μόσιο θα πρέπει μέσα σ’ ένα τρίμηνο από τη λήξη της 4ης 
ή 3ης κατά περίπτωση ανεξόφλητης δόσης να προβούν 
μετά από έγγραφη ειδοποίηση των επιχειρήσεων στο 

κλείσιμο των λογ/σμών των δανείων και στη βεβαίωση των 
οφειλών στις αρμόδιες Δ.Ο.Υ. ως έσοδα του λογ/σμού του 
Δημοσίου και στον Ειδικό λογ/σμό αυτού «Κεφάλαιον 
Ασφαλίσεως χρηματοδοτήσεων εκ κεφαλαίων ή εγγυήσει 
του Ελληνικού Δημοσίου». 

Κατά τα λοιπά ισχύουν οι αριθ. 2003341/683/0025/ 
17.2.94, 2059171/11090/5.10.93 και 2017780/2819/ 
0025/17.4.95 αποφάσεις όπως έχουν τροποποιηθεί, συ¬ 
μπληρωθεί και ισχύουν μέχρι σήμερα. 

Από τις διατάξεις της απόφασης αυτής θα προκληθεί, 
σε περίπτωση κατάπτωσης της εγγύησης, δαπάνη σε βά¬ 
ρος του Κρατικού Προϋπολογισμού το ύφος της οποίας 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. Τ/2433 (3) 

Καταγγελία της από 1.8.85 σύμβασης παραχώρησης με¬ 
ταξύ ΕΟΤ και Δήμου Βούλας καθώς και της από 

21.11.94 τροποποιητικής της, που αφορούν στο συ¬ 
γκρότημα καταστημάτο>ν Ακτής Β' Αλιπέδου Βούλας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 όπως κυρώθηκε με 
το Ν. 1624/51 και τροποποιήθηκε με το Ν.Δ. 4109/60. 

2. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α/19.7.93). 

3. Την 517200/147/20.5.85 κοινή υπουργική απόφαση 
περί «παραχώρησης των καταστημάτων (εστιατορίου 
-ζαχ/στείου 3ΕΙ_Ρ-5ΕΗνΐΟΕ) και του κινητού εξοπλισμού 
αυτών της Ακτής Β’ Αλιπέδου Βούλας, στο Δήμο Βούλας. 

4. Την από 1.8.85 σύμβαση μεταξύ ΕΟΤ και Δήμου Βού¬ 
λας καθώς και την από 21.11.94 τροποποιητική της. 

5. Τη με αριθμό 224/14/17.6.97 απόφαση του Δ.Σ./ 
ΕΟΤ. 

6. Το Π.Δ. 27/1.2.96 «περί συγχώνευσης των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ 19/ 
Α/1.2.96). 

7. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α/25.9.96). 

8. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ. 2 α του Ν. 2469/97 
(ΦΕΚ 38 Α). 

9. Την με αριθμό 1107147/1239/006 Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουργούς 
Οικονομικώμ» (ΦΕΚ 922/Β/4.10.96). 

10. Την με αριθ. ΔΙΔΚ/Φ.44.1/21566/10.10.96 κοινή 
απόφαση του Πρωθυπουργού και του Υπουργού Εσωτερι¬ 
κών - Δη μ. Διοίκησης & Αποκέντρωσης «περί ανάθεσης 
αρμοδιοτήτων στους Υφυπουργούς ΕΣ.Δ.Δ. & Α.» (ΦΕΚ 
932/Β/10.10.96), αποφασίζουμε: 

1. Ανακαλούμε την υπ’ αριθ. 517200/147/20.5.85 


απόφαση των Υπουργών Προεδρίας της Κυβερνήσεως, 
Οικονομικών και Εσωτερικών περί παραχώρησης των κα¬ 
ταστημάτων (εστιατορίου - ζαχαροπλαστείου 5ΕΙ_Ρ 5ΕΒ- 
νΐΟΕ) και του κινητού εξοπλισμού αυτών της Ακτής Β' Αλι¬ 
πέδου Βούλας, στο Δήμο Βούλας και εγκρίνουμε την κα¬ 
ταγγελία της από 1.8.85 σύμβασης χρησιδανείου καθώς 
και της από 21.11.94 τροποποιητική της, λόγω παράβα¬ 
σης ουσιωδών όρων της και συγκεκριμένα του άρθρου 12 
της αρχικής σύμβασης που αφορά στην πυρασφάλιση, των 
άρθρων 3, 6, 7 και 8 της τροποποιητικής σύμβασης που 
αφορούν στην υποχρέωση καταβολής μισθωμάτων και του 
άρθρου 2 της τροποποιητικής σύμβασης που αφορά στον 
επανακαθορισμό των χρήσεων του ακινήτου. Η εν λόγω 
καταγγελία γίνεται σε εφαρμογή του όρου 8 της από 
1.8.85 σύμβασης και του όρου 10 της από 21.11.94 τρο- 
ποποιητικής. 

2. Την κήρυξη ληξιπρόθεσμων και απαιτητών όλων των 
μισθωμάτων μέχρι την ημερομηνία παραδόσεως του ακι¬ 
νήτου. 

3. Ο Δήμος Βούλας υποχρεούται να παραδώσει το ακί¬ 
νητο την ημέρα και ώρα που θα ορισθεί με πρόσκληση του 
ΕΟΤ για παράδοση, ο Δε ΕΟΤ σε περίπτωση άρνησης πα¬ 
ράδοσης του ακινήτου θα επιδιώξει με κάθε νόμιμο τρόπο 
την αποβολή του Δήμου Βούλας από το ακίνητο ως και πά¬ 
ντα τρίτον που έλει δικαιώματα από αυτόν ή τα κατέχει στο 
όνομά του. Κατά την παράδοση του ακινήτου στον ΕΟΤ ο 
Δήμος πρέπει να προσκομίσει εξοφλημένους τους λογα¬ 
ριασμούς που έχουν εκδοθεί μέχρι τότε υποχρεούμενος 
να εξοφλήσει και αυτούς που θα εκδοθούν στη συνέχεια 
και θα αφορούν δαπάνες μέχρι την ημερομηνία παράδο¬ 
σης του ακινήτου στον ΕΟΤ, 

4. Η Διεύθυνση ΙΔ' Εκμετάλλευσης ΕΟΤ θα προβεί αρ- 
μοδίως: 

α. στη βεβαίωση στην αρμόδια Δ.Ο.Υ. όλως των οφει¬ 
λών του Δήμου Βούλας που προέρχονται από μισθώματα, 
από ποσοστά επί των πόσης φύσεως ακαθαρίστων εσό¬ 
δων του μισθωμένου σε ιδιώτη ακινήτου, από τόκους υπε¬ 
ρημερίας κ.λ.π και 

β. σε όλες τις νόμιμες ενέργειες για την κατάσχεση εις 
χείρας οποιουδήποτε τρίτου των οφειλών αυτών προς το 
Δήμο Βούλας, μέχρι του ποσού της συνολικής οφειλής του 
Δήμου προς τον ΕΟΤ. 

5. Αρμόδιος δικαστικός επιμελητής (ύστερα από πρό¬ 
σκληση του ΕΟΤ) θα επιδώσει στο Δήμο Βούλας την πα¬ 
ρούσα απόφαση προς γνώση του και για όλες τις νόμιμες 
συνέπειες. 

6. ΙΥΙε την παρούσα δεν προκαλείται επιπλέον δαπάνη 
σε βάρος του προϋπολογισμού του ΕΟΤ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 15 Ιουλίου 1997 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ ΔΗΜΟΣΙΑΣ 

ΔΙΟΙΚΗΣΗΣ * ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΟΝ 

ΛΑΜΠΡΟΣ ΠΑΠΑΔΗΜΑΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

Αριθ. Τ/2723 (4) 

Παραχώρηση, κατά χρήση, άνευ ανταλλάγματος, τμήμα¬ 
τος χώρου του Συγκροτήματος καταστημάτων Β' Αλι- 
πέδου Βούλας στο Δήμο Βούλας με αποκλειστικό 
σκοπό τη στέγαση του Δημοτικού Καταστήματος Βού¬ 
λας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 όπως κυρώθηκε με 
το Ν. 1624/51 και τροποποιήθηκε με το Ν.Δ. 4109/60. 

2. Το Ν. 260 του Π.Δ. 410/95 «Περί Κοινοτικού και Δη¬ 
μοτικού Κώδικα» (ΦΕΚ 231/Α/95). 

3. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α/19.7.93). 

4. Την με αριθ. Τ/2433/1997 Κοινή Απόφαση των 

Υπουργών Ανάπτυξης, Εσωτερικών Δημ. Διοίκησης & 
Αποκέντρωσης και Οικονομικών «Καταγγελία σύμβασης 
μεταξύ ΕΟΤ και Δήμου Βούλας που αφορούν στο συγκρό¬ 
τημα καταστημάτων Β' Αλιπέδου Βούλας (ΦΕΚ ./ 

1997). 

5. Τη με αριθμό 224/14/17.6.97 απόφαση του Δ.Σ./ 
ΕΟΤ. 

6. Το Π.Δ. 27/1.2.96 «περί συγχώνευσης των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ 19/ 
Α/1.2.96). 

7. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α/25.9.96). 

8. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του Ν. 2081 /92, όπως αντι- 
καταστάθηκε με το άρθρο 1 παρ. 2 α του Ν. 2469/97 
(ΦΕΚ 38 Α). 

9. Την με αριθμό 1107147/1239/006 Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουργούς 
Οικονομικώμ» (ΦΕΚ 922/Β/4.10.96). 

10. Την με αριθ. ΔΙΔΚ/Φ.44.1/21566/10.10.96 κοινή 
απόφαση του Πρωθυπουργού και του Υπουργού Εσωτερι¬ 
κών - Δημ. Διοίκησης & Αποκέντρωσης «περί ανάθεσης 
αρμοδιοτήτων στους Υφυπουργούς ΕΣ.Δ.Δ. & Α.» (ΦΕΚ 
932/Β/10.10.96). 

11. Τις ανάγκες του Δήμου Βούλας για τη στέγαση των 
Υπηρεσιών του, αποφασίζουμε: 

1. Εγκρίνουμε την κατά δικαίωμα χρήσης, άνευ ανταλ¬ 
λάγματος, παραχώρηση τμήματος χώρου του Συγκροτή¬ 
ματος Καταστημάτων Β' Αλιπέδου Βούλας με αποκλει¬ 
στικό σκοπό την στέγαση του Δημοτικού Καταστήματος 
Βούλας. 

Ο παραχωρούμενος χώρος θα περιορίζεται στον απολύ¬ 
τως απαραίτητο για την στέγαση του Δημοτικού καταστή¬ 
ματος και θα καθοριστεί από την αρμόδια Διεύθυνση Γ' 
Τεχνική του ΕΟΤ κατά τρόπο που δεν θα παρεμποδίζει 
την εύρυθμη λειτουργία και εκμετάλλευση του υπολοίπου 
συγκροτήματος καταστημάτων των οποίων η χρήση παρα¬ 
μένει στον ΕΟΤ. 

2. Η παραχώρηση γίνεται με τους εξής όρους: 

α. Η διάρκεια της παραχώρησης ορίζεται για χρονικό 
διάστημα που θα αρχίζει από τη δημοσίευση της παρού¬ 
σας απόφασης και θα λήγει στις 1.8.2010. Μετά τη λήξη 


της παραχώρησης ο Δήμος υποχρεούται να παραδώσει 
ανεπιφύλακτα το παραχωρημένο ακίνητο στον ΕΟΤ χωρίς 
ο Δήμος να δικαιούται καμία αποζημίωση. 

β. Σε περίπτωση που ανακληθεί η παραχώρηση για λό¬ 
γους για τους οποίους θα ευθύνεται ο Δήμος Βούλας το 
ακίνητο θα αποδοθεί στον ΕΟΤ χωρίς καταβολή ουδεμίας 
αποζημίωσης στο Δήμο. 

γ. Ο Δήμος Βούλας αναλαμβάνει να πυρασφαλίσει με 
δικά του έξοδα τα παραχωρούμενα για ποσό που θα αντα- 
ποκρίνεται στην πραγματική τους αξίας που θα καθορίζε¬ 
ται με απόφαση του ΔΣ/ΕΟΤ, σε ασφαλιστική εταιρεία την 
οποία θα εγκρίνει ο ΕΟΤ. Η ασφάλιση θα γίνεται στο 
όνομα του ΕΟΤ με διαδοχικές Συμβάσεις (πυρασφαλιστή- 
ρια) διάρκειας ενός έτους τουλάχιστον στις οποίες θα κα- 
ταχωρείται ο όρος ότι ο Δήμος εκχωρεί και μεταβιβάζει 
στον ΕΟΤ κάθε απαίτησή του κατά της ασφαλιστικής εται¬ 
ρείας και σε περίπτωση πυρκαγιάς ή άλλου ατυχήματος 
που τυχόν επισυμβεί στα σφαλισμένα η αποζημίωση θα 
διατίθεται αποκλειστικά και μόνον για την αντικατάσταση 
ή αποκατάστασή τους. Ο Δήμος θα παραδίδει στον ΕΟΤ 
τα πυρασφαλιστήρια συμβόλαια ανανέωσης με απόδειξη 
πληρωμής ασφαλίστρων δέκα (10) τουλάχιστον ημέρες 
πριν από τη λήξη κάθε προηγούμενου συμβολαίου. 

δ. Ο Δήμος αναλαμβάνει την υποχρέωση να συντηρεί με 
δική του φροντίδα, ευθύνη και δαπάνη το ακίνητο κατά τη 
διάρκεια της παραχώρησης. 

ε. Απαγορεύεται ρητά η μερική ή ολική εκμίσθωση κα¬ 
θώς και η καθ' οιονδήποτε τρόπο παραχώρηση του ακινή¬ 
του από το Δήμο σε τρίτους. 

στ. Όλα τα λειτουργικά έξοδα και τα πάσης φύσεως 
άλλα έξοδα συντήρησης, φόροι τέλη κ.λπ. που αφορούν 
το παραχωρούμενο κατά τη διάρκεια της παραχώρησης, 
θα* βαρύνουν εξ’ ολοκλήρου το Δήμο Βούλας. 

ζ. Σε περίπτωση που διαπιστωθεί αλλαγή χρήσης από 
την προβλεπόμενη ως Δημοτικό κατάστημα ή αποδεδειγ¬ 
μένα κακή χρήση και λειτουργία του ακινήτου ο ΕΟΤ δι¬ 
καιούται να ζητήσει μονομερώς την ανάκληση της παρα¬ 
χώρησης. 

η. Σε περίπτωση που η παραχώρηση λήξει για οποιοδή- 
ποτε λόγο είτε με την πάροδο του συμβατικού χρόνου, 
είτε με ανάκλησή της πριν από αυτόν, το παραχωρούμενο 
ακίνητο μαζί με όλα τα έργα, εγκαταστάσεις, φυτείες, δέ¬ 
ντρα κ.λπ. που θα έχουν ανεγερθεί ή δημιουργηθεί θα πε¬ 
ριέρχονται στον ΕΟΤ χωρίς δικαίωμα του Δήμου για απο¬ 
ζημίωση για τις μέχρι τότε δαπάνες του ή από οποιαδή¬ 
ποτε άλλη αιτία, επί πλεόν ο ΕΟΤ δικαιούται να αξιώσει 
από το Δήμο, που αναλαμβάνει και την αντίστοιχη υποχρέ¬ 
ωση, την αφαίρεση ή κατεδάφιση κάθε έργου, κτίσματος 
ή εγκαταστάσεως κ.λπ. που κατασκευάστηκε ή δημιουρ- 
γήθηκε χωρίς την έγκριση του ΕΟΤ. 

θ. Ο Δήμος οφείλει να μεριμνά σε όλη τη διάρκεια της 
παραχώρησης για την διατήρηση της κατοχής του παρα- 
χωρούμενου ακινήτου και να αποκρούει κάθε καταπάτηση 
ή απόπειρα καταπάτησης αναλαμβάνοντας όλες τις αγω¬ 
γές του ΕΟΤ, το δικαίωμα ασκήσεως των οποίων του πα- 
ραχωρείται από τον ΕΟΤ, ευθύνεται Δε ο Δήμος απέναντι 
στον ΕΟΤ για κάθε έστω και από ελαφρά αμέλεια βλάβη, 
μείωση ή απώλεια των δικαιωμάτων του. Οφείλει επίσης ο 
Δήμος να γνωστοποιεί στον ΕΟΤ κάθε προσβολή των δι¬ 
καιωμάτων του τελευταίου όπως και κάθε σχετική δίκη 
στην οποία ο ΕΟΤ δεν υποχρεούται μεν να παρέμβει έχει 
όμως το δικαίωμα αυτό σε κάθε στάδιο της δίκης. 

I. Ο ΕΟΤ δεν έχει καμία υποχρέωση αποζημίωσης για 
τυχόν ελαττώματα του πράγματος που παραχωρείται. 

ια. Κάθε παράβαση των όρων της παραχώρησης θα 
αποδεικνύεται αποκλειστικά και μόνο με έγγραφα, απο¬ 
κλείεται Δε κάθε άλλο αποδεικτικό μέσο. Η τυχόν μη 
έγκαιρη άσκηση οποιουδήποτε δικαιώματος του ΕΟΤ, 
έστω και επανειλημμένα, δεν θα σημαίνει παραίτηση από 
τα δικαιώματά του. 

ιβ. Αρμόδια για την επίλυση κάθε διαφοράς που θα προ¬ 
κόψει από την παρούσα παραχώρηση ε'ιναι τα δικαστήρια 
Αθηνών. 

ιγ. Η λειτουργία του Δημοτικού Καταστήματος στον πα- 
ραχωρούμενο χώρο με κανένα τρόπο δεν θα παρεμποδίζει 
την ομαλή λειτουργία του υπολοίπου συγκροτήματος κα¬ 
ταστημάτων των οποίων η χρήση ανήκει στον ΕΟΤ. 

ιδ. Κάθε παράβαση οποιουδήποτε από τους προανα- 
φερθέντες όρους (όλοι θεωρούνται ουσιώδεις) ή και των 
όρων που θα συμπεριληφθούν σε σύμβαση που δϋναται να 
συναφθεί μεταξύ ΕΟΤ και Δήμου Βούλας για την περαι¬ 
τέρω διασφάλιση των δικαιωμάτων του ΕΟΤ, παρέχει στον 
ΕΟΤ το δικαίωμα να ζητήσει μονομερώς την ανάκληση της 
παραχώρησης. 

ιε. Η παράδοση του ακινήτου στο Δήμο θα γίνει, από 
επιτροπή που θα συγκροτηθεί για το σκοπό αυτό με από¬ 
φαση του ΔΣ/ΕΟΤ, με πρωτόκολλο παράδοσης και παρα¬ 
λαβής. 

3. Από την παρούσα απόφαση δεν προκαλείται δαπάνη 
σε βάρος του Προϋπολογισμού του ΕΟΤ. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 1997 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΛΑΜΠΡΟΣ ΠΑΠΑΔΗΜΑΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ- Α2/1473 (5) 

Επιχορήγηση της Αποστολικής Διακονίας της Εκκλησίας 
της Ελλάδας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του Ν. 1155/81 (ΦΕΚ 
122/81 τ.Α') «Περί αναγνωρίσεως της Πάτμου ως Ιεράς 
Νήσου ρυθμίσεως εκκλ/κών τινών θεμάτων». 

2. Τα άρθρα 2,15 και 16 του Ν. 2362/1995 «Περί Δημό¬ 
σιου Λογιστικού ...... 

3. Το γεγονός ότι με την παρούσα απόφαση προκαλεί- 
ται δαπάνη εις βάρος του Κρατικού Προϋπολογισμού 
ύψους πέντε εκατομμυρίων επτακοσίων χιλιάδων δραχ¬ 
μών (5.700.000) για το τρέχον οικονομικό έτος και ότι η 
ανωτέρω δαπάνη θα αντιμετωπισθεί από τις πιστώσεις του 
Ε.Φ. 19-650 και Κ.Α.Ε. 2469 «για την επιχορήγηση σε λοι¬ 
πούς Εκκλησιαστικούς Οργανισμούς» του προϋπολογι¬ 
σμού του ΥΠΕΠΘ στον οποία έχει εγγράφει πίστωση 
ύψους 10.000.000 δραχμών. 

4. Την αριθ. 1107/47/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομικών 
για την ανάθεση αρμοδιοτήτων στους Υφυπουργούς Οικο¬ 


νομικών, αποφασίζουμε: 

Καθορίζουμε την Κρατική Επιχορήγηση για την Απο- 
στολική Διακονία της Εκκλησίας της Ελλάδος για το οικο¬ 
νομικό έτος 1997 οε πέντε εκατομμύρια επτακόσιες χι¬ 
λιάδες (5.700.000) δραχμές σε βάρος της πίστωσης του 
Φ. 19-650 και Κ.Α.Ε. 2469. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αριθ. ΟΙΚ, Β. 21336/462 (6) 

Διαδικασία χορήγησης αδειών κυκλοφορίας Επιβατηγών 
Δημόσιας Χρήσης αυτοκινήτων για τη μεταφορά Ατό¬ 
μων Με Ειδικές Ανάγκες (ΕΔΧ - ΑΜΕΑ), προδιαγραφές 
ειδικού σήματος και άλλες ρυθμίσεις για την εφαρμογή 
των διατάξεων της παραγράφου 12 του άρθρου 16 του 
Ν. 2465/1997 (Α' 28). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 12 του άρθρου 16 του 
Ν. 2465/1997 (Α' 28) «θέματα αρμοδιότητας του Υπουρ¬ 
γείου Μεταφορών και Επικοινωνιών». 

2. Τις διατάξεις του άρθρου 29Α του Ν. 1558/1985, 
όπως αυτό συμπληρώθηκε με το άρθρο 27 του Ν. 2081 / 
1992 (Α' 154) και αντικαταστάθηκε με το άρθρο 1 πα- 
ραγρ. 2α του Ν. 2469/1997 (Α' 38). 

3. Την 566/1996 (Β' 910) απόφαση του Πρωθυπουργού 
και του Υπουργού Μεταφορών και Επικοινωνιών «Καθορι¬ 
σμός αρμοδιοτήτων του Υφυπουργού Μεταφορών και 
Επικοινωνιών». 

4. Το γεγονός, ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Δικαίωμα θέσης σε κυκλοφορία ΕΔΧ - ΕΑ 

Για τη χορήγηση δικαιώματος θέσης σε κυκλοφορία επι¬ 
βατηγών δημόσιας χρήσης αυτοκινήτων (ΕΔΧ-ΑΜΕΑ) κα¬ 
τάλληλα διασκευασμένων για τη μεταφορά ατόμων με βα- 
ρειές κινητικές αναπηρίες ή κινητικά εν γένει προβλήματα 
και των συνοδών των, στοςυ δικαιούχους του πρώτου εδα¬ 
φίου της παραγράφου 12 του άρθρου 16 του Ν. 2465/ 
1997, υποβάλλονται, στη Διεύθυνση Μεταφορών και Επι¬ 
κοινωνιών της οικείας Νομαρχιακής Αυτοδιοίκησης, όπου 
η έδρα του αιτούντος νομικού προσώπου (συλλόγου, σω¬ 
ματείου), τα πιο κάτω δικαιολογητικά. 

α. Αίτηση του Πανελληνίου Συλλόγου Παραπληγικών, 
για την κυκλοφορία ΕΔΧ-ΑΜΕΑ στην περιοχή Αθηνών - 
Πειραιώς και Περιχώρων και στην περιοχή Θεσσαλονίκης, 
ή του αρμόδιου φορέα νομαρχιακού επιπέδου της Εθνικής 
Συνομοσπονδίας Ατόμων με Ειδικές Ανάγκες 
(Ε.Σ.Α.Ε.Α.), στους άλλους νομούς. 

β. θεωρημένο αντίγραφο καταστατικού, νομίμως δημο¬ 
σιευμένου και καταχωρημένου στα βιβλία του αρμόδιου 
Πρωτοδικείου, περί της νομίμου λειτουργείας αυτού. 

γ. Απόφαση του αρμόδιου οργάνου, σύμφωνα με το οι¬ 
κείο καταστατικό, των δικαιούχων που αναφέρονται στο 
παραπάνω εδάφιο α. 

δ. Στις περιπτώσεις που ο αϊτών φορέας της Ε.Σ.Α.Ε.Α. 
ζητεί την χορήγηση άδειας Ε.Δ.Χ. -ΑΜΕΑ αυτοκινήτου για 
νομούς εκτός Αττικής και Θεσσαλονίκης, απαιτείται η 
σύμφωνη γνώμη του αρμόδιου οργάνου της Ε.Σ.Α.Ε.Α., 
σύμφωνα με το καταστατικό της. 

Μετά την υποβολή των πιο πάνω δικαιολογητικών, ο αρ¬ 
μόδιος Νομάρχης, με απόφασή του, εγκρίνει τη θέοη σε 
κυκλοφορία των διασκευασμένων ΕΔΧ-ΑΜΕΑ στο όνομα 
των αιτούντων νομικών προσώπων. 

Αρθρο 2 

Έγκριση διασκευής οχήματος ΕΔΧ-ΑΜΕΑ 

1. Η ταξινόμηση καινουργών ΕΔΧ-ΑΜΕΑ γίνεται μετά 
την έκδοση της έγκρισης του διασκευασθέντος οχήματος 
από την αρμόδια Υπηρεσία Μεταφορών και Επικοινωνιών 
της Νομαρχιακής Αυτοδιοίκησης. Η έκδοση της έγκρισης 
αυτής γίνεται εφόσον: 

α. Υπάρχει ισχύουσα έγκριση τύπου του βασικού οχήμα¬ 
τος (δηλ. του οχήματος πριν τη διασκευή) και αφού ακο¬ 
λουθήσει η διαδικασία έκδοσης πιστοποιητικού ΓΕΜΟ 
από το ΚΤΕΟ για το δισκευασθέν όχημα ή 

β. Εκδοθεί πιστοποιητικό ΓΕΜΟ από ΚΤΕΟ του βασικού 
και του διασκευασθέντος οχήματος ταυτόχρονα (στην πε¬ 
ρίπτωση που δεν υφίσταται για το βασικό όχημα ισχύουσα 
έγκριση τύπου). 

2. Για την έκδοση του πιστοποιητικού ΓΕΜΟ από το 
ΚΤΕΟ αναφορικα' με την διασκευή, θα πρέπει να υποβλη¬ 
θούν επί πλέον τα εξής: 

-Αναλυτική μελέτη μηχανολόγου μηχανικού ή τεχνολό¬ 
γου μηχανικού με άδεια άσκησυς επαγγέλματος στην 
χώρα μας, συνοδευόμενη από λεπτομερή τεχνική περι¬ 
γραφή της διαδικασίας διασκευής από την οποία να προ¬ 
κύπτει ότι η εν λόγω διασκευή πληρεί τους όρους ασφα¬ 
λούς κυκλοφορίας του οχήματος, καθώς επίσης και τη δυ¬ 
νατότητα εισόδου - εξόδου - αγκύρωσης του (ή των) ανα¬ 
πηρικού (-ων) αμαξιδίου (-ων). 

-Μελέτη επιπτώσεων βαρών στους άξονες. 

-Σεδιάγραμμα (σε κλίμακα 1:20) με τις απαραίτητες 
όψεις (τουλάχιστον κάτοψη και πλάγια όψη) και τομές του 
διασκευασμένου οχήματος υπογραμμένο από τον ίδιο ως 
άνω τεχνικό. 

-Υπεύθυνη δήλωση του Ν. 1599/86 του επιβλέψαντος 
τη διασκευή μηχανολόγου μηχανικού ή τεχνολόγου μηχα¬ 
νικού στην οποία θα δηλώνεται ότι το διασκευαστθέν 
όχημα πληρεί τους όρους του ΚΟΚ και των σε εξουσιοδό¬ 
τηση αυτού αποφάσεων, για ασφαλή κυκλοφορία με πλή¬ 
ρες φορτίο όπως τούτο προβλέπεται από το εργοστάσιο 
κατασκευής του αυτ/του. 

-Υπεύθυνη δήλωση του Ν. 1599/86 του υπευθύνου του 
συνεργείου που λειτουργεί νόμιμα και στο οποίο πραγμα¬ 
τοποιήθηκε η διασκευή του οχήματος, με την οποία να δη¬ 
λώνεται ότι η διασκευή έγινε σύμφωνα με τους κανόνες 
της τεχνικής και πληρεί τους όρους ασφαλούς κυκλοφο¬ 
ρίας του οχήματος. 

--Σε περίπτωση που η διασκευή γίνεται στο εξωτερικό 
αντί των προαναφερομένων υπεύθυνων δηλώσεων θα 
υποβάλλεται επικυρωμένη δήλωση του εργοστασίου που 
πραγματοποίησε τη διασκευή, στην οποία θα δηλώνεται 
ότι το διασκευασθέν όχημα (θα σναφέρεται ο αριθμός 
πλαισίου και κινητήρα) πληρεί τα εχέγγυο για ασφαλή κυ¬ 
κλοφορία στη χώρα διασκευής. 

3. Για την ταξινόμηση μεταχειρισμένων οχημάτων ΕΔΧ- 


ΑΜΕΑ που έχουν διασκευασθεί στη χώρα μας, ακολουθεί¬ 
ται η ίδια διαδικασία που αναφέρεται πιο πάνω στις παρα¬ 
γράφους 1 & 2. 

4. Για τα μεταχειρισμένα οχήματα που θα εισαχθούν 
διασκευασμένα από το εξωτερικό με άδεια κυκλοφορίας 
στην οποία θα αναφέρεται η εν λόγω διασκευή, πρέπει, 
εκτός των άλλων, να ακολουθείται η διαδικασία που ανα- 
φέρεται στην παράγραφο 2 της παρούσας χωρίς την υπο¬ 
βολή της δήλωσης του εργοστασίου διασκευής. Στην πε¬ 
ρίπτωση όμως που δεν αναφέρεται η διασκευή στην άδεια 
κυκλοφορίας ή δεν βεβαιώνεται αυτή από την Κρατική 
Αρχή που χορήγησε την άδεια κυκλοφορίας τότε θα ζητεί¬ 
ται και η δήλωση του εργοστασίου διασκευής. 

Άρθρο 3 

Χρωματισμός - Ειδικό σήμα διάκρισης 

Ο χρωματισμός των ΕΔΧ-ΑΜΕΑ αυτοκινήτων είναι λευ¬ 
κός. Τα Ε.Δ.Χ. - ΑΜΕΑ αυτοκίνητα φέρουν ειδικό σήμα 
αναγνώρισης τους από το επιβατικό κοινό, το οποίο είναι 
επικολλημένο στην εσωτερική επιφάνεια της άνω δεξιάς 
γωνίας του μπροστινού ανεμοθώρακα και στη άνω αρι¬ 
στερή γωνία του πίσω ανεμοθώρακα, έχει σχήμα κυκλικό, 
διαμέτρου 120 χιλιοστών, χρώματος μπλε και φέρει στο 
κέντρο σε λευκό χρώμα το σύμβολο των ατόμων με μειω¬ 
μένη κινητικότητα, το οποίο έχει καθιερωθεί στις πληρο¬ 
φοριακές πινακίδες του Ν. 2094/1992 (Α' 182) «Κύρωση 
του Κώδικα Οδικής Κυκλοφορίας». 

Άρθρο 4 

Ταξινόμηση οχήματος ΕΔΧ-ΑΜΕΑ 

α. Η οικεία υπηρεσία Μεταφορών και Επικοινωνιών της 
Νομαρχιακής Αυτοδιοίκησης προβαίνει στην ταξινόμηση 
των ΕΔΧ-ΑΜΕΑ και τη χορήγηση των αδειών κυκλοφορίας 
και των κρατικών πινακίδων, αφού υποβληθούν και τα 
λοιπά δικαιολογητικά, που προβλέπονται από τις ισχύου- 
σες διατάξεις, ταξινόμησης ΕΔΧ αυτοκινήτων. 

β. Στο σώμα της άδειας κυκλοφορίας των ΕΔΧ-ΑΜΕΑ 
αυτοκινήτων αναγράφεται από την υπηρεσία που χορηγεί 
την άδεια, η παρατήρηση «Χορηγείται βάσει των διατά¬ 
ξεων του άρθρου 16 του Ν. 2465/97. Επιτρέπεται ελεύ¬ 
θερα η μίσθωση εντός και εκτός των διοικητικών ορίων 
της έδρας του, για τη μεταφορά, αποκλειστικά και μόνο, 
των ατόμων με βαριές κινητικές αναπηρίες ή κινητιά εν γέ- 
νει προβλήματα, καθώς και όσων τα συνοδεύουν». 

Άρθρο 5 

Κόμιστρο - Εκμετάλευση - Ποινές 

1. Το κόμιστρο είναι το ίδιο με αυτό που ισχύει και για τα 
άλλα ΕΔΧ αυτοκίνητα. 

2. Το δικαίωμα σαν δημοσίας χρήσης, η άδεια κυκλοφο¬ 
ρίας και οι κρατικές πινακίδες αναγνώρισης του οχήματος, 
που χορηγούνται με τη διαδικασία της παρούσας απόφα¬ 
σης ανακαλούνται από την υπηρεσία Μεταφορών και Επι¬ 
κοινωνιών της Οικείας Νομαρχιακής Αυτοδιοίκησης όταν 
διαλυθεί ο Φορέας στο όνομα του οποίου έχει χορηγηθεί 
το δικαίωμα κυκλοφορίας του ΕΔΧ-ΑΜΕΑ. 

3. Στους παραβάτες της απόφασης αυτής επιβάλλονται 
οι κυρώσεις που προβλέπονται στο τέταρτο εδάφιο της 
παραγρ. 12 του άρθρου 16 του Ν. 2465/97 (Α/28) όταν 
διαπιστωθεί. 

α. Οτι δεν πληρούνται οι προϋποθέσεις κυκλοφορίας 
του αυτ/του σαν ΕΔΧ-ΑΜΕΑ. 

β. Οταν μεταφέρει επιβάτες, πλην των αναφερομένων 
στη παρ. β του άρθρου 4 του παρόντος νόμου της παρού¬ 
σας απόφασης. 

Υ- Οταν δεν τηρούνται, κατά τη λειτουργία και εκμετά- 
λευση των ΕΔΧ-ΑΜΕΑ αυτοκινήτων, οι ισχύοντες κάθε 
φορά κανονισμοί των ΕΔΧ - ΑΜΕΑ αυτοκινήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1997 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 

- +- 

Αριθ. 13179/Ζ/3790 (7) 

Διαβάθμιση θέσεων διοικητικών υπαλλήλων του Γραφείου 

του Γενικού Γραμματέα του Υπουργείου Τύπου και 

Μ.Μ.Ε. και καθορισμός των καθηκόντων των υπαλλή¬ 
λων που υπηρετούν στις θέσεις αυτές. 

Ο ΥΠΟΥΡΓΟΣ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1 Τις διατάξεις του άρθρου 30 παρ. 9 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/ 
Α/26.5.1985). 

2. Τις διατάξεις του άρθρου 34 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικύ και 
ρύθμιση θεμάτων διοίκησης» (ΦΕΚ 28/Α/3.3.1994). 

3. Τις διατάξεις του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

4. Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/1994). 

5. Τις διατάξεις του Π.δ. 181/1994 (ΦΕΚ 116/Α/ 
7.7.1994) «Συγκρότηση της Γενικής Γραμματείας Τύπου 


και Πληροφοριών σε Υπουργείο Τύπου και Μέσων Μαζι¬ 
κής Ενημέρωση και καθορισμός των αρμοδιοτήτων του». 

6. Την ανάγκη διασφάλισης της εύρυθμης λειτουργίας 
του Γραφείου του Γενικού Γραμματέα του Υπουργείου 
Τύπου και Μ.Μ.Ε. 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Διαβαθμίζουμε τις τρεις (3) θέσεις αποσπασμένων διοι¬ 
κητικών υπαλλήλων, που προβλέπονται από τις διατάξεις 
του άρθρου 30 παρ. 9 Ν. 1558/1985, ως εξής: 

Μία (1) θέση με βαθμό Α' ή Β' της κατηγορίας ΠΕ ή ΤΕ. 

Δύο (2) θέσεις με βαθμό Β' ή Γ ή Δ' των κατηγοριών ΤΕ 
ή ΔΕ. 

Τα καθήκοντα των υπαλλήλων που καταλαμβάνουν τις 
πιο πάνω θέσεις καθορίζονται ως εξής: 

Επικουρούν στο έργο του το Γ ενικό Γ ραμματέα, για την 
εξυπηρέτηση του οποίου αποσπάσθηκαν και ειδικό¬ 
τερα: 

α) Ο υπάλληλος με βαθμό Α' ή Β' της κατηγορίας ΠΕ ή 
ΤΕ θα εκτελεί χρέη Προϊσταμένου και θα κατευθύνει και 
συντονίζει τις ενέργειες όλων όσων υπηρετούν σε θέσεις 
του Γ ραφείου του Γ ενικού Γ ραμματέα. 

θα φροντίζει, επίσης, για όλα τα θέματα οικονομικής 
και διοικητικής μέριμνας, που αφορούν το προσωπικό του 
Γραφείου, όπου υπηρετεί και θα ασκεί τα καθήκοντα που 
του αναθέτει ο Γ ενικός Γ ραμματέας. 

β) Οι λοιποί υπάλληλοι, θα ασκούν τα καθήκοντα που 
τους αναθέτει ο Προϊστάμενος ή απευθείας ο Γενικός 
Γ ραμματέας για την εξυπηρέτηση του οποίου αποσπώ- 
νται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 1997 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βαο. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ. Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

-ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 *> 10.000 »> 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 




















